̀ за вели́ко вмѣня́емъ вещество̀, є́же презира́ти научи́хомся; бога́тствомъ и стяжа́ньми ѡбдержа́щеся, и на мнѡ́гая и неполє́зная попечє́нія у́мъ раздѣля́юще: и́хже тща́ніе на́съ у́бѡ удаля́етъ ѿ ну́жднѣйшагѡ внима́нія, и нерадѣ́ти ѡ душе́вныхъ бл҃ги́хъ устроя́етъ: въ ве́лію же поги́бель веде́тъ зія́ющихъ къ жите́йскимъ веще́мъ, свѣ́тлое и высоча́йшее непщу́ющихъ блаже́нство бы́ти, є́же ѿ бога́тства наслажде́ніе: любому́дрствовати ѡбѣщава́ющихся, и превы́ше сласте́й бы́ти хва́лящихся, но па́че и́хъ самѣ́хъ ѡ си́хъ тща́щихся;́же си́це въ муче́ніе влече́тъ неизбѣ́жно, я́кѡ є́же мнѡ́гія свои́хъ твори́ти ѕѡ́лъ ревни́тели: быва́етъ бо подража́вшихъ поги́бель, приложе́ніе муче́нія учи́вшему: и не ѿве́ргшихъ, я́кѡ сра́мно подража́ніе, ѡсужде́ніе нема́ло, я́кѡ учи́тели ѕѡ́лъ бы́ша: и́хже уче́ніе поно́снѣйшее суди́вше избѣга́ли, цѣлому́дренный употреби́вше по́мыслъ